CELEX: C2006/326/35
Language: et
Date: 2006-12-30 00:00:00
Title: Kohtuasi C-345/05: Euroopa Kohtu (teine koda) 26. oktoobri 2006.  aasta otsus — Euroopa Ühenduste Komisjon versus Portugali Vabariik (Liikmesriigi kohustuste rikkumine — Maksualased õigusnormid — Kinnisasja müügist saadud tulu maksuvabastuse tingimused — EÜ artiklid 18, 39 ja 43 — Euroopa Majanduspiirkonna asutamislepingu artiklid 28 ja 31 — Maksusüsteemi ühtsus — Eluasemepoliitika)

30.12.2006   
            
            
               ET
            
            
               Euroopa Liidu Teataja
            
            
               C 326/18
            
         Euroopa Kohtu (teine koda) 26. oktoobri 2006. aasta otsus — Euroopa Ühenduste Komisjon versus Portugali Vabariik
   (Kohtuasi C-345/05) (1)
   
   (Liikmesriigi kohustuste rikkumine - Maksualased õigusnormid - Kinnisasja müügist saadud tulu maksuvabastuse tingimused - EÜ artiklid 18, 39 ja 43 - Euroopa Majanduspiirkonna asutamislepingu artiklid 28 ja 31 - Maksusüsteemi ühtsus - Eluasemepoliitika)
   (2006/C 326/35)
   Kohtumenetluse keel: portugali
   Pooled
   
      Hageja: Euroopa Ühenduste Komisjon (esindajad: R. Lyal ja M. Afonso)
   
      Kostja: Portugali Vabariik (esindajad: L. Fernandes ja J. Menezes Leitão)
   Kohtuasja ese
   Liikmesriigi kohustuste rikkumine — EÜ artiklite 18, 39, 43 ja artikli 56 lõike 1 ning EMP lepingu artiklite 28, 31 ja 40 rikkumine — Siseriiklikud sätted, millega allutatakse maksukohustuslase või tema perekonna isiklikuks ja püsivaks elukohaks oleva kinnisasja müümisest saadud tulu maksuvabastus tingimusele, et see tulu tuleb uuesti investeerida teise selle riigi territooriumil asuva kinnisasja ostmisesse
   Resolutiivosa
   
               1.
            
            
               Jättes jõusse maksualased õigusnormid, nagu füüsiliste isikute tulumaksuseadustiku artikli 10 lõige 5, mis allutavad maksukohustuslase või tema pereliikmete isiklikuks ja püsivaks elukohaks oleva kinnisasja müümisest saadud tulu maksuvabastuse saamise õiguse tingimusele, et see tulu tuleb taasinvesteerida Portugali territooriumil asuva kinnisasja omandamisse, rikkus Portugali Vabariik EÜ artiklitest 18, 39 ja 43 ning 2. mai 1992. aasta Euroopa Majanduspiirkonna lepingu artiklitest 28 ja 31 tulenevaid kohustusi.
            
         
               2.
            
            
               Mõista kohtukulud välja Portugali Vabariigilt.
            
         
      (1)  ELT C 281, 12.11.2005.